<classify> Mchezo huo ambao ni wa tatu wa kirafiki tangu Simba kuwasili visiwani hapa takriban wiki mbili zilizopita, ulichezwa kwenye Uwanja wa Amaan.Katika mchezo huo, Simba ilipata nafasi nyingi za wazi, lakini kutokana na umaliziaji mbovu wa washambuliaji wake walishindwa kutikisa nyavu.Kerr alisema kuwa nchi za Afrika hazina utaratibu wa kuwaandaa washambuliaji wake mapema kama ilivyo kwa nchi nyingine wanazoandaa washambuliaji wake wakiwa na umri wa miaka 7 na 15.Ili uwe na mshambuliaji mzuri wa baadae ni lazima umuandae akiwa na umri wa miaka saba au 15 zaidi ya hapo huwezi kuwa na mshambuliaji mzuri, jambo ambalo ndilo linalofanywa na nchi za Afrika ambazo humuandaa mchezaji akiwa na umri mkubwa, alisema.Hata hivyo, alisema kuwa ameridhishwa na kiwango cha wachezaji wake. Katika mechi hiyo alitumia kikosi kingine ili kuendelea kuangalia uwezo wa wachezaji alionao.Nimeridhishwa na kiwango walichokionesha wachezaji wangu, na kutumia kikosi kingine ni moja kati ya mbinu zangu za kuwaangalia wachezaji, alisema.Kwa upande wake kocha wa timu ya Polisi, Ibrahim Magressa alisema kuwa kufungwa katika mchezo huo kunatokana na wachezaji wake kushindwa kulinda goli.Alisema kuwa pamoja na kufungwa lakini anashukuru jinsi ya kiwango kilichooneshwa na wachezaji wake katika mchezo, jambo ambalo limempa matumaini ya kufanya vizuri baadae. Hata hivyo, alisema kuwa bado wana michezo miwili mbele ambayo pia itamsaidia kukihakiki kikosi chake kabla ya kurudi Dar es Salaam.Katika mchezo huo, mabao ya Simba yalifungwa na Mussa Hassan Mgosi katika dakika ya pili na Elius Maguli dakika ya 68. Simba inatarajiwa kucheza mechi nyingine ya kirafiki ambayo itakuwa ya nne na timu ya Jangombe Boys kesho.  <topic>: MICHEZO 